इस शहर के 5.15 प्रतिशत निवासियों में कोविड-19 एंटीबॉडी विकसित
एक अधिकारी ने कहा कि भारतीय चिकित्सा अनुसंधान परिषद (आईसीएमआर) के आरएमआरसी द्वारा किए गए सीरोलॉजिकल सर्वेक्षण में पाया गया कि भुवनेश्वर के 5.15 प्रतिशत लोगों में कोविड-19 के खिलाफ एंटीबॉडी विकसित हो चुकी हैं।
भुवनेश्वर. भुवनेश्वर के करीब 5.15 फीसदी लोगों में कोविड-19 संक्रमण के खिलाफ एंटीबॉडी विकसित हो चुकी हैं। एक सीरो सर्वेक्षण के नतीजों से यह जानकारी सामने आई। भुवनेश्वर के क्षेत्रीय चिकित्सा अनुसंधान केंद्र (आरएमआरसी)ने 28 और 29 अगस्त को ओडिशा की राजधानी में दो दिवसीय सामुदायिक सीरोलॉजिकल सर्वेक्षण के दौरान लगभग 1,320 नमूने एकत्र किए थे।पढ़ें- जानिए चीनी रक्षा मंत्री से बैठक में क्या बोले राजनाथ सिंहएक अधिकारी ने कहा कि भारतीय चिकित्सा अनुसंधान परिषद (आईसीएमआर) के आरएमआरसी द्वारा किए गए सीरोलॉजिकल सर्वेक्षण में पाया गया कि भुवनेश्वर के 5.15 प्रतिशत लोगों में कोविड-19 के खिलाफ एंटीबॉडी विकसित हो चुकी हैं।लोगों में बीमारी की व्यापकता का आकलन करने के लिए सीरोलॉजिकल सर्वेक्षण किया जाता है ताकि यह देखा जा सके कि लोगों के शरीर में वायरस से लड़ने के लिए एंटीबॉडी विकसित हुई हैं या नहीं। इससे पता चलता है कि कितने लोगों या कितनी प्रतिशत आबादी किसी खास बीमारी से संक्रमित हुए हैं और कितने प्रतिशत लोगों में बीमारी से लड़ने के लिए प्रतिरक्षा हासिल कर ली है। (भाषा)